hu hu hu hu hu hu hu hu hu hu hu hu hu fr hu su hu en de de hu hu sv hu hu de hu en en hu en hu hu hu hu nl hu hu hu hu hu hu hu hu hu hu hu hu hu hu hu hu en hu hu hu fr hu hu hu hu hu hu hu hu es hu hu nl hu hu hu en es nl hu hu es hu hu ca hu hu hu hu hu hu hu hu fi hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu nb ru hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 8.
Ugrás a navigációhoz Ugrás a kereséshez
Ez a szócikk nem tünteti fel a független forrásokat, amelyeket felhasználtak a készítése során. Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts megbízható forrásokat találni az állításokhoz! Lásd még: A Wikipédia nem az első közlés helye.
Az 1994-ben alakult, 2007 áprilisában feloszlott Amorf Ördögök a sanzon, a diszkó, a tangó, a balkáni népzenék és a reggae stílusok keverékét játszó alternatív eklektikus zenekar volt: a saját maguk által kitalált kacat-pop stílus követői. A Tövisházi Ambrus zeneszerző-billentyűs-énekes és Tariska Szabolcs szövegíró-énekes által alapított, változó tagságú együttesnek három stúdióalbuma, egy válogatáslemeze és három kislemeze jelent meg. 2001-től 2005 végéig folyamatosan játszottak a magyarországi fesztiválokon, és klubokban. 2006-tól már csak alkalomszerűen léptek színpadra. Az utolsó koncertjükön 2007. április 12-én a Honvéd Férfikarral együtt léptek fel.
2 A tagok más zenekarai
Az Amorf Ördögök zenekar 1993-ban alakult, az angyalföldi Németh László Gimnázium iskolarádiós stúdiójában. A zajzenei és art-punk kísérletezés első négy éve után Tariska Szabolcs és Tövisházi Ambrus elkezdett hagyományosabb popdalokat írni, amelyeknek fontos ihletadó forrása a két háború közötti operettek, kuplék és magyar nóták zenei világa volt. Ekkor találkoztak Péterfy Borival, aki azóta a Krétakör Színház állandó tagja lett. Bori énekesnőként csatlakozott a csapathoz. 1999-ben megjelentették első kislemezüket: a Nekem a Balaton című 1961-es Németh Lehel-sláger feldolgozását. 2000 októberében jelent meg első albumuk, a sanzonok és az elektronikus zene kereszteződésében fogant Betyár a Holdon című lemez. Az album slágerszámából, a Parti Lányból videóklip is készült. Az első lemez megjelenése után fokozatosan egyre élőbb hangzásúvá váló és az elektronikát lassan háttérbe szorító élő zenekar egyre sikeresebb lett. Ez pedig az Amorf zenészkollektívájának köszönhető: Drapos Gergely (basszusgitár), Pápai István (ütőhangszerek), Eichinger Tibor (gitár) és Mikó György (fúvós hangszerek, ütőhangszerek) mellett 2002-ben csatlakozott Dudás Zsombor (dob) is. A 2002 őszén megjelent album, a Molylepke Minibár inkább afrikai, ázsiai és latin-amerikai motívumokból táplálkozott. Az album legsikeresebb száma a populárisabb Nincsen a világon című dal lett, melyet a nagy kereskedelmi rádiók is játszottak. Intenzív turnéidőszak és tagcserék után született meg a 2005 tavaszán megjelent Cellux-szimfónia album, amely az eddigi leginkább élő hangzású lemez, és amelyen a Honvéd Férfikar hattagú különítménye, a Szerenád-kommandó is szerepel. A zenekar 2006-tól kevés koncertet adott. 2006. május 13-án a teljes Honvéd Férfikarral koncerteztek a Jövő Házában. 2006 végén megjelentették Pokoldiszkó 1994-2006 című válogatáslemezüket, amelyen eddig ki nem adott koncertverziók és demófelvételek vannak. 2007. április 27-én a zenekar hivatalos blogján bejelentette feloszlását.[1] Az Amorf Ördögök utolsó formációjának nagyobb része megalakította a rockosabb hangzású Péterfy Bori & Love Band nevű zenekart. Tariska Szabolcs és Tövisházi Ambrus 2010 végén Amorf Lovagok néven létrehozta gyerekeknek szóló formációját.[1]
Tövisházi Ambrus 2004 végén alakította meg az Erik Sumo Band-et, akik Kiss Erzsi vendégszereplésével folyamatosan játszanak, és a németországi Pulver Records kiadásában jelent meg első albumuk (2012 február óta szüneteltetik működésüket).
Péterfy Bori énekesként a Krétakör Színész- és Tánczenekar (és a Krétakör Színház) tagja.
Pápai István és Dudás Zsombor játszanak Kiss Erzsi új formációjában, a Kiss Erzsi Panchanban.
Mészáros Ádám és Laskai Viktor a Monchichi Potenciál illetve a Ninjahelikopter nevű debreceni zenekarban zenélnek, Mészáros ezen kívül az Erik Sumo Band nevű szintén Tövisházi által alapított formációban is játszik.
Tövisházi Ambrus (alapító tag) (1993–2007) (ének, billentyűs hangszerek, zeneszerzés, gitárok)
Tariska Szabolcs (alapító tag) (1993-2007) (ének, ordibálás, szövegírás)
Péterfy Bori (1999-2005, 2006-2007) (ének)
Bresztyenszky Jenő (2000) (harmonika)
Mehlhoffer Tamás (2000) (ütőhangszerek)
Eichinger Tibor (1999–2005) (gitár)
Mikó György (2000–2003) (ütőhangszerek, fúvós hangszerek)
Pápai István (2001-2007) (ütőhangszerek)
Drapos Gergely (2001-2007) (basszusgitár)
Dudás Zsombor (2002–2005) (dob)
Tompa Ákos (2003-2007) (trombita)
Farkas Zoltán (2005-2007) (gitár)
Mészáros Ádám (2006-2007) (gitár)
Laskai Viktor (2006-2007) (dob)
A Züvexemű Golyószóró (MK, 1993)
Ketons Go Home! (MK, 1994)
Valami más / Tenisz (MK, 1996)
A mina punk (CD, 1997)
Betyár a Holdon (CD, MK, 2000, Ugar Records)
Molylepke Minibár (CD, MK, 2002, Ugar Records)
Cellux-szimfónia (CD, 2005, Mama Records)
Pokoldiszkó (1994-2006) (CD, 2006, Ugar Gmbh)
Nekem a Balaton (CD, 1999, Ugar Records)
Tündérdomb / Valahol (10" vinyl, 2003, Ugar Records)
Fapados űrutazás (CD, 2005, Mama Records)
Az együttes hivatalos honlapja
↑ „Jóban vagyunk egymással, csak mást szeretnénk csinálni, mint eddig.”. [2008. február 20-i dátummal az eredetiből archiválva]. (Hozzáférés: 2007. április 28.)
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Amorf_Ördögök&oldid=24558160”
Forrással nem rendelkező lapok
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 8., 05:04
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.